|  |  |  |
| --- | --- | --- |
| **Tantárgy neve: INNOVÁCIÓ ÉS TUDÁSMENEDZSMENT** | **Kódja: LBG\_GI835K4** | **Kreditszáma: 4** |
| A tanóra típusa[[1]](#footnote-1): **előadás** és száma: **3+0 KÖTELEZŐEN VÁLASZTHATÓ** | | |
| A számonkérés módja (koll./gyj./egyéb[[2]](#footnote-2)): **KOLLOKVIUM** | | |
| A tantárgy tantervi helye (hányadik félév): **6.** | | |
| Előtanulmányi feltételek *(ha vannak)*:**-** | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| A tantárgy fő célja a gazdasági fejlődés legfontosabb „motorjával” – a tudással, a műszaki haladással, az innovációkkal – kapcsolatos legfontosabb vállalat- és nemzetgazdasági ismeretek átadása és az ezzel kapcsolatos gondolkodás erősítése. A hallgatók szembesülnek azzal, hogy az innovációk menedzselése a mindennapok gazdaságát és társadalmát befolyásoló tevékenység. Az innovációk iránti fogékonyságot hazai és nemzetközi gyakorlati példákon keresztül fejlesztjük. A szemináriumi munka erőteljesen interaktív, fontos, hogy a hallgatók kifejtsék véleményüket egy-egy kapcsolódó témában, illetve az elsajátított ismeretekkel értelmezni tudják az innovatív üzleti-stratégiai magatartást. A tanegység teljesítésével a hallgatók az alábbi főbb témákban tesznek szert jártasságra: az innováció és a K+F különbsége, innovációs modellek, tudásmenedzsment, Nonaka-Takeuchi tudásspirál, a szellemi tulajdonvédelem alapjai, innováció-finanszírozás, K+F menedzsment japán módra, újtermék-marketing, innovációs pályázatok, a magyar innovációs rendszer működése, regionális innováció, hazai innovációs szolgáltatások, nyitott innováció. A kurzus során kiemelten törekszünk és az innovációval kapcsolatos globális gondolkodás és rendszerszemlélet erősítésére. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| Papanek, G. – Pakucs, J. (szerk.) (2006): Az innovációs folyamatok szervezése. MISZ 2., 4., 6., 7., 8., 9., 12., 13. és 14. fejezetek  Buzás, N. (szerk.) (2007): Innovációmenedzsment a gyakorlatban. Akadémiai Kiadó. 1., 2., 6.4. fejezetek  Innovációpolitikai országtanulmányok: Magyarország. NKTH / OECD, 2009. Budapest. Az összefoglaló fejezet | | |
| **Tantárgy felelőse** (*név, beosztás, tud. fokozat*)**: Dr. Borsi Balázs PhD főiskolai docens** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: -** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)